als_Latn dik_Latn sag_Latn
Italia. Vendi i makaronave, i artit, muzikës së bukur, sporteve, por sidomos “fqinji” ideal për Shqipërinë, që “përtej detit” ka parë horizontin e ri dhe mundësinë për të pasur një të ardhme shumë më të mire sesa në vendlindje. Një histori emigrimi që zgjat prej disa dekadash dhe që shpesh është parë “nën lupë” si një “njollë” e errët e Shqipërisë, por që ka pasur edhe të mirat e saj, veç asimilimit të kulturës europiane. Është historia e shumë familjeve që kanë gjetur punë, kanë krijuar familje e kështu me radhë. Por këtu s’jemi për të treguar një histori jete, por një histori të futbollit, të disa djemve që sot janë disa mazhorenë dhe disa të tjerë enden nën 18-vjeç, që luajnë me ekipet italiane në kampionatet e moshave. Më saktësisht, tek ai “Primavera”, që është edhe vitrina më e bukur për t’u dalluar dhe për të fituar hapësira tek skuadra e parë. Një histori e ngjashme me atë të Thomas Strakoshës, djalit të legjendës së portës kuqezi, Foto Strakosha, që është edhe trajner i Kombëtares U-19. Nga Greqia në Itali, tek skuadra e të rinvje të Lacios, ndërsa brenda pak kohësh, pra rreth dy vjet, tashmë është bërë portieri i tretë i skuadrës së pare të drejtuar nga Reja, duke ngritur madje edhe Kupën e Italisë…Por historia e Strakoshës është e pabesueshme për një sere ngjarjesh, edhe pse fati është I rëndësishëm në këtë aspekt. Një histori të ngjashme e pati dhe Elvis Kabashi, talenti nga Durrësi që u rrit në Itali dhe tek të rinjtë e Empolit, duke kaluar tek Juventusi për shifrën 1,2 mln euro. E megjithatë, kur pritej se do të debutonte me ekipin e parë, nuk ndodhi kurrë. Juventusi për t’i dhënë hapësira e huazoi tek Peskara, aty ku sërish nuk gjeti vend dhe u kthye në bazë. E megjithatë, pavarësisht kësaj historie, duhet marrë për bazë fakti se ai pati këtë shans. Por ndoshta shembulli tjetër më i bukur për t’u parë është ai i Elseid Hysajt. Mbrojtësi shkodran arriti të ngjitë shkallët falë okazionit që iu dha tek Empoli, aty ku kishte shok skuadre Kabashin. Madje, e kërkoi edhe Lacio përpara disa kohësh, por toskanët e mbajtën për 2,5 mln euro.
Plot 17 – Kohë më parë, Igli Tare, drejtori sportiv i Lacios, pati thënë se xhironte në fushat e ndryshme të kampionatit “Primavera” në Itali për të ndjekur shumë talente shqiptare. “Kemi shumë talente që duhen vizionuar”. Një gjë të cilën janë duke e bërë aktualisht drejtuesit shqiptarë dhe zbuluesit e talenteve, nga De Biazi, trajneri I Kombëtares, tek Mustedanagiç, që drejton Kombëtaren U-17. Dhe Italia është e pasur me të tillë, që nga moshat U-15 e deri tek U-21, pra tek “Primavera” e famshme. Një kampionat i ndarë në dy grupe, me gjithsej 28 skuadra. Dhe brenda përbërjeve të këtyre 28 skuadrave janë plot 17 futbollistë shqiptarë, të njohur dhe të panjohur. Le t’i marrim me radhë dhe t’i analizojmë si të veçantë nga njëri-tjetri. Nëse sheh të dhënat e para, e kupton se shumica, pra 80% janë mesfushë e sulmues, pra shumë pak mbrojtës. Një tendencë kjo e cila qëndron tek të rinjtë e sotëm, që preferojnë të ndjekin stilin e Kristiano Ronaldos e Mesit, sesa atë të prapavijës. “Big” – Duke u ndalur tek skuadrat “Big”, pra tek ato që mund të të japin një mundësi të artë, kemi disa futbollistë premtues. Po flasim për Amir Bilalin e Lacios, i cili është dhënë në huazim tek skuadra e të rinjve të Kremonezes, pasi nuk po gjente hapësira. Është vetëm 19-vjeç dhe luan qendërmbrojtës, si në të majtë, ashtu edhe në të djathtë. Tek Juventusi gjejmë portierin Entonio Elezaj, i cili është dhënë në huazim tek Virtus Lançiano dhe që me Kombëtaren e U-17 të Mustedanagiç ka luajtur tre ndeshje, duke u futur kështu në xhiron e U-19 të Strakoshës. Eshtë vetëm 17- vjeç. Elvis Kabashi gjithashtu që është kthyer pas huazimit tek Peskara dhe që ka luajtur 2 ndeshje me U-19, derisa u thërrit tek U-21 dhe më pas ndodhi edhe largimi përfundimtar. Nga Juventusi tek Xhenoa, aty ku luajnë dy shqiptarë të tjerë tepër premtues. Po flasim për Dardan Vuthajn, që luan sulmues pykë dhe është vetëm 18-vjeç, por edhe për Paulo Sokolin, djaloshin 18-vjeçar nga Velipoja, që tek Xhenoa këtë vit ka luajtur 8 ndeshje me ekipin e të rinjve. Halil Gjoshi është një tjetër i ri interesant, lojtar i Kievo Veronës, i ardhur nga Sampdoria. Pjesa tjetër, të panjohur ose thuajse. Si Shaban Hysa i Modenës, apo Gresi Xeka i Çezenës, që këtë vit është duke rënë shumë në sy. Listës i shtoht Françesko Tahiraj i Karpit, vetëm 17-vjeç dhe në pronësi të Juventusit, por huazim tek Karpi. Sulmues krahu i shpejtë. Irisian Taflaj, gjithashtu, deri pak kohë më parë, luante me të rintjë e Sienës, ndërsa tani luan në kampionatin e Diletantëve, ndaj edhe ka dalë disi nga panorama, edhe pse është vetëm 19-vjeç dhe vjen nga Shkodra. Emri tjetër “big” dhe që është në xhiron e U-21 është Harallamb Qaqi, i cili është në pronësi të Veronës, por që luan tek Vareze. Vetëm 20-vjeç, mbrojtësi konsiderohet si një premtim I vërtetë. Emanuele Ndoj është një tjetër i ri interesant. Vetëm 17-vjeç të mbushur përpara dy muajsh, mesfushori organizator luan me Padovën në kampionatin Primavera, me 13 ndeshje dhe një gol të shënuar. Këto, vetëm disa të atyre që qarkullojnë edhe në ekipe më të vogla dhe në kampionate moshash, në pritje për t’u rritur dhe, pse jo, në të ardhmen, fuqizuar edhe më shumë moshat e Shqiperise
1) Entonio Elezaj (Lançiano)
Vetëm 17-vjeç dhe një premtim në portë. Ka lindur në Torino, karriera me U-19 Juventus, por
ata e kanë dhënë në huazim, tek Virtus Lançiano. Është në xhiron e U-19 dhe ndiqet nga Strakosha.
2) Elvis Kabashi (Juventus)
Futbollisti me më shumë emër nga të rinjtë shqiptarë dhe që bëri bujë për faktin se i tha “jo”
Shqipërisë, me një letër të dërguar FSHF. Juve beson tek ai, por huazimi tek Peskara nuk bindi.
3) Halil Gjoshi (Kievo)
Vetëm 18-vjeç, mesfushor I djathtë, luan me të rinjtë e Kievos prej më shumë se një viti. Edhe pse këtë sezon ka zhvilluar vetëm dy ndeshje, mund të thuhet se verdheblutë besojnë ende tek ai.
4) Amir Bilali (Lacio)
Mbrojtësi i qendrës së Lacios, deri përpara pak kohësh, sot luan me Kremonezen, edhe pse është dhënë vetëm në huazim. Bardhekaltërit kanë investuar tek djaloshi, ashtu si edhe Igli Tare. Shok me Thomas
Strakoshën.
5) Dardan Vuthaj (Xhenoa)
Sulmues- “pykë” dhe me pasaportë greke, veçse shqiptare, luan me Xhenoan dhe këtë sezon ka shënuar dy gola mes kampionatit dhe Kupës. Kërkohet nga shumë skuadra në Kategorinë e Tretë italiane.
6) Paulo Sokoli (Xhenoa)
Vetëm 18-vjeç dhe një talent në mbrojtjen e Xhenoas. Futbollisti i lindur në Velipojë ka bërë të flitet për të, sidomos për faktin se disa herë është grumbulluar me ekipin e parë kuqeblu. Në xhiron e U-19 të Strakoshës.
7) Shaban Hysa (Modena)
Vetëm 17-vjeç dhe ende një I panjohur, pasi këtë sezon ka kaluar një një skuadër amatore tek të rinjtë e Modenës. Është sulmues dhe i pëlqen që të lëvizë, duke ndërruar shpesh pozicione.
8) Gresi Xeka (Çezena)
Sulmues dhe vetëm 18-vjeç, këtë vit s’po gjen shumë hapësira tek skuadra e Çezenës, duke qenë se konkurrenca është e madhe, por ka vetëm gjashtë muaj në këtë skuadër dhe ka kohë.
9) Irisjan Taflai (Siena)
Vetëm 19-vjeç dhe nga Shkodra. Një histori pak a shumë e ngjashme me atë të Hysajt, por vetëm se Taflai ende s’ka pasur fatin të tregojë vlerat e tij. Luante tek Siena deri përpara pak kohësh.
10) Françesko Tahiraj (Karpi)
Sulmues krahu i shpejtë dhe me shumë potencial, por mosha tepër e re, vetëm 17-vjeç,
e bën që të jetë jashtë xhiros së Kombëtares U-19, edhe pse Mustedanagiç e ka provuar me U-17-n. Në pronësi te Juves.
11) Amadio Gjonaj (Vareze)
Ende një I panjohur dhe asnjëherë prove tek ndonjë Kombëtare, futbollisti i Varezes konsiderohet si një lojtar i mirë, por vetëm kaq. Mesfushori 18-vjeçar nuk gjen hapësira në skuadrën aktuale.
12) Harallamb Qaqi (Vareze)
Një garanci dhe një futbollist me shumë perspektivë. Luan tek Vareze, por është në xhiron e U-21
të Skënder Gegës. Mbrojtës shtatlartë dhe i fuqishëm. Është në huazim nga Hellas Verona dhe 20-vjeç.
13) Emanuele Ndoj (Padova)
Organizator vetëm 17-vjeç dhe tek Padova po shkëlqen. Trajneri i U-17, Mustedanagiç, e ka nën vëzhgim dhe e ka aktivizuar dy herë me Kombëtaren. Ka luajtur 13 ndeshje dhe ka shënuar një gol.
14) Ardenis Shahini (Ternana)
Mesfushor 17-vjeçar që luan shumë pak me Ternanën, por kjo nga fakti sepse skuadra në fjalë ka shumë futbollistë. Ende jo në xhiron e Kombëtares së moshave kuqezi dhe një “object misterioz”.
15) Erald Berishaku (Lançiano)
Mbrojtës 19-vjeç me perspektivë. Është në pronësi të Kremonezes, por është huazuar tek skuadra e Virtus Lançianos për këtë sezon. Është tepër premtues dhe ndiqet nga skuadra të mëdha.
16) Anderson Abrazhda (Xhenoa)
Vetëm 17-vjeç dhe një sulmues premtues. Ka luajtur me Virtus Lançianon dhe tashmë është kthyer tek Xhenoa. Nuk bën pjesë në asnjë Kombëtare, por ka pasaportë italiane.
17) Ibest Terbeshi (Lançiano)
Një tjetër portier, vetëm 17-vjeç dhe 1.87 metra I gjatë. Luan me Lançianon. Në asnjë xhiro kombëtaresh, Ende tepër i ri dhe që nuk është ndjekur nga shumë skuadra. Ka nevojë për kohë.
als_Latn als_Latn lmo_Latn als_Latn als_Latn scn_Latn als_Latn als_Latn cjk_Latn als_Latn min_Latn als_Latn nob_Latn azb_Arab als_Latn lin_Latn als_Latn som_Latn als_Latn lij_Latn als_Latn gla_Latn als_Latn lij_Latn als_Latn als_Latn epo_Latn als_Latn isl_Latn als_Latn als_Latn vec_Latn als_Latn bjn_Latn als_Latn lij_Latn als_Latn azb_Arab als_Latn ind_Latn als_Latn